**האספה המחוקקת של גוג'אראט** או **גוג'אראט וידאן סבהה** (בהינדי: **गुजरात विधान सभा**, בגוג'ראטית: **ગુજરાત વિધાનસભા**) היא בית המחוקקים המדינתי של גוג'ראט. 182 חברי האספה המחוקקת נבחרים ישירות במחוזות בחירה. האספה נבחרת לתקופה של 5 שנים, אך ניתן לפזר אותה מוקדם יותר. 13 אזורי בחירה שמורים לקסטות ו-27 אזורי בחירה לשבטים. האספה מקימה את ממשלת גוג'אראט.

מ-1995, האספה המחוקקת של גוג'אראט נשלטת על ידי מפלגת העם ההודית, המחזיקה ברוב מוחלט.

היסטוריה
--------

בהושיני גוהאיל, שליט מדינת בהנבגר (אנ'), הקים את אספת נציגי העם, שהורכבה מ-38 חברים שנבחרו על ידו. יורשו, קרישנאקומאר סינה-ג'י, הקים את האספה המחוקקת בהוונאגר ב-1941 עם 55 חברים, המורכבים מ-33 חברים נבחרים, 16 חברים שנבחרו על ידו ו-6 חברים לשעבר. היה להם כוח לשאול שאלות, להעביר החלטות, לדון בתקציב ולהגיש הצעות חוק באספה. אספה זו נהגה להתכנס לפחות פעמיים בשנה. לאספת המדינה של פורבנדר היו אותן סמכויות. סרג'יו גארקיו השלישי, שליט מדינת בארודה, הקים את האספה המחוקקת של בארודה בשנת 1908.

החל מ-1921, תושבי אזור של מדינת גוג'אראט הנוכחית פרט למדינות הנסיכותיות שלחו נציגים לאספה המחוקקת של מדינת בומביי. בשנת 1952 הוקמה האספה המחוקקת של סאורשטרה לאחר עצמאותה של הודו, שהיה פעיל עד 31 באוקטובר 1956. מדינת סאוראשטרה מוזגה למדינת בומביי במסגרת ארגון מחדש של המדינות ב-1956.

ב-1 במאי 1960, מדינת בומביי חולקה למדינות גוג'ראט ומהאראשטרה, ובעקבות כך הוקמה האספה המחוקקת של גוג'אראט. האספה הראשונה כללה 132 חברים שהיו חברי האספה המחוקקת של בומביי, שנבחרו ממחוזות הבחירה הטריטוריאליים של גוג'אראט. בעת החלוקה נדבע כי בעת קיום בחירות נוספות לאספה יגדל מספר חבריה מ-132 ל-154, דבר שאירע ב-1962. בשונה מהאספה המחוקקת של בובמביי שהייתה בית תחתון לצד המועצה המחוקקת של בומביי, האספה המחוקקת של גוג'ראט נקבעה כבית מחוקקים חד-ביתי. האספה הוגדלה בשנית ב-1967 ל-168 וב-1975 הוגדלה ל-182.

### מיקום

לאחר הקמת מדינת גוג'ראט ב-1960, אחמדאבאד הייתה בירת המדינה, והאספה ישבה בה. עיר הבירה החדשה, גנדינגאר נבנתה בשנת 1971, והאספה הועברה לגנדינגאר ב-11 בפברואר 1971. בניין בית האספה הלאומית הושלם ונחנך ב-1982.

מחוזות בחירה
------------

מפת מחוזות הבחירה לאספה המחוקקת
13 אזורי בחירה שמורים לקסטות המתוכננות, ו-27 אזורי בחירה שמורים לשבטים המתוכננים.

קישורים חיצוניים
----------------

* האסיפה המחוקקת של גוג'אראט בנושא eVidhan
* הגדרות רשמיות של אזורי הבחירה של האסיפה המחוקקת בגוג'אראט

הערות שוליים
------------

1. 1 2 3 4  Kalia, Ravi (2004). *Gandhinagar: Building National Identity in Postcolonial India*. University of South Carolina Press. pp. 26, 33, 36, 37, 115. ISBN 9781570035449.
2. ↑  **Report on the Third General Elections in India, 1962**, New Dlehi: Election Commussuon of India, עמ' 3–4
3. ↑  The Bombay Reorganisation Act, 1960, s.13 & 19

| בתי מחוקקים בהודו |
| --- |
| הראג' הבריטי | מועצת הודו • המועצה המחוקקת האימפריאלית (מועצת המדינה • האספה המחוקקת המרכזית) • מועצת הנסיכים • האספה החוקתית |
| הפרלמנט ההודי | רג'יה סבהה • לוק סבהה |
| מועצות מחוקקות של מדינות הודו | 

|  |  |
| --- | --- |
| נוכחיות | אוטר פרדש • אנדרה פרדש • ביהר • טלנגאנה • מהאראשטרה • קרנאטקה |
| לשעבר | אסאם • בומביי • ג'אמו וקשמיר • טמיל נאדו • מאדהיה פרדש • מערב בנגל • פנג'אב |

 |
| אספות מחוקקות של מדינות הודו | 

|  |  |
| --- | --- |
| נוכחיות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'אמו וקשמיר • ג'הרקאנד • גואה • גוג'ראט • דלהי • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פודוצ'רי • פנג'אב • צ'האטיסגאר • קרנאטקה • קרלה • ראג'סטאן |
| לשעבר | אג'מר • איחוד מדינות פטיאלה ופנג'אב המזרחית • בומביי • בופאל • וינדהיה פרדש • מאדהיה בהרט • קורג |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n50000528
* VIAF: 126092555
* WorldCat: lccn-n50000528

 |